《忆云峰寺》
明代·周是修

忆昔登临日，披云谒上方。楼台通海气，花木近天香。

佛骨陈千古，禅心眇八荒。重来深有兴，准拟在秋凉。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。